Publication: Magyar Közlöny
Issue: MK-2011-74 (Year: 2011, Number: 74)
Era: contemporary
Section: (1) Az egészségügyi tevékenység végzésének egyes kérdéseirõl szóló 2003. évi LXXXIV. törvény (a továbbiakban:
Paragraph Index: 180

39. § Az Eütev. 13. § (6) bekezdése helyébe a következõ rendelkezés lép: „(6) Az egészségügyi tevékenység befejezése és a következõ, munkarend szerint megkezdett egészségügyi tevékenység között legalább 11 óra idõtartamú megszakítás nélküli pihenõidõt kell biztosítani, amely a napi huszonnégy órán át folyamatos szolgáltatást nyújtó egészségügyi szolgáltatók esetében a felek megállapodása alapján legalább 8 óra idõtartamú megszakítás nélküli pihenõidõre csökkenthetõ. Egészségügyi ügyelet esetén ezt a pihenõidõt közvetlenül az egészségügyi ügyelet befejezését követõen ki kell adni (a továbbiakban: kompenzáló pihenõidõ). Ha az egészségügyi ügyeletet a munkáltató az (1) bekezdés b) pontja alapján a napi munkarend szerinti munkaidõn túl rendelte el, az alkalmazott egészségügyi dolgozó az egészségügyi ügyeletet megelõzõ, napi munkarend szerint teljesített munkaidõ után további pihenõidõre nem jogosult.”

Source: https://magyarkozlony.hu/hivatalos-lapok/82da21fea22507f96075b0cb3e4293d4b9f65462/dokumentumok/d3c824f8455f243b2d787d9241c755d4f90d60f0/letoltes